Brame kraftverk

Brame kraftverk (engelsk: Brame Energy Center, også kalt Rodemacher kraftverk) er et varmekraftverk utenfor Boyce i Rapides Parish i delstaten Louisiana i USA. Operatør er Cleco Power Inc. Kraftverket består av tre blokker med en samlet kapasitet på 1 707,3 MW: Nesbitt Unit 1 sto ferdig i 1975. Den drives av naturgass og har en kapasitet på 445,5 MW. Rodemacher Unit 2 ble satt i drift i 1982, og drives hovedsakelig av kull fra Powder River Basin i Wyoming. Den har en kapasitet på 558 MW. Madison Unit 3 sto ferdig i 2010. Den kan drives av mange forskjellige typer fast drivstoff, som biomasse, kull og petroleumskoks, et biprodukt fra oljeraffinerier. Den har en kapasitet på 703,8 MW. En kunstig innsjø, Rodemacher Lake, benyttes til kjøling av anlegget. Fast drivstoff til kraftverket og kalkstein til renseanlegget fraktes til anlegget med lektere som losses ved Red River og massene transporteres til kraftverket via et 2,5 kilometer langt transportbånd. Referanser